### Sagsfremstilling

Orientering fra udvalgsformanden:

Orientering fra øvrige udvalgsmedlemmer:

Orientering fra forvaltningen:

Afgørelse i Planklagenævnet

Tønder Kommunes landzonetilladelse til [adresse] af 10. marts 2021 vedr. ændrede facadematerialer og terrrænregulering til kørestolsrampe er blevet påklaget til Planklagenævnet. Planklagenævnet har den 7. januar 2022 truffet afgørelse i sagen og stadfæster Tønder Kommunes afgørelse. I klagen er angivet en række punkter, hvoraf flere ikke forholder sig til den pågældende tilladelse, men utilfredshed og udsigtstårnet og dets placering generelt. Disse punkter er ikke blevet behandlet i klagesagen, idet tårnet og placeringen er tilladt iht. gældende lokalplan for Marsk Camp. Nævnet har alene forholdt sig til klagepunkter, der faktisk er omfattet af den udstedte landzonetilladelse, herunder om der skulle have været foretaget partshøring under sagsbehandlingen, og om der med rimelighed kan opnås landzonetilladelse til det ansøgte. Om partshøring har nævnet vurderet, at klageren ikke er part i sagen om materialevalget på tårnet og terrænreguleringen til kørestolsrampen, hvorfor klageren ikke burde have været partshørt herom, før kommunen traf afgørelse. Klagenævnet har desuden vurderet, at der kan gives landzonetilladelse til det ansøgte, idet der er tale om et planlagt område, som skal muliggøre realiseringen af Marsk Camp og et 25 m udkigstårn. Ændring af facademateriale og terrænregulering til kørestolsrampe udgør i sig selv en begrænset landskabelig påvirkning og er dermed ikke i strid med landzonereglernes bestemmelser.

### Direktøren for Teknik- og MIljø indstiller,

at orienteringen tages til efterretning.

### Beslutning

Orienteringen taget til efterretning.